1996දී ඉම්රාන් පාකිස්තාන් තෙරීක් ඉන්සාෆ් නමින් තමන්ගේම දේශපාලන පක්ෂයක් පිහිටුවා ගත්තේය. 1997දී පැවැති මැතිවරණයට තරග කළද පරාජයට පත් විය. 1999දි ජනරාල් පර්වේස් මුෂාරෆ්ගේ හමුදා කුමන්ත්‍රණයට ඉම්රාන් සහය පළ කළේ මුෂාරෆ් දූෂණය හා දේශපාලන මාෆියාව පිටුදකිනු ඇතැයි යන විශ්වාසයෙනි. 2002දී අගමැති පදවිය භාරගන්නා ලෙස මුෂාරෆ් ඉම්රාන්ගෙන් ඉල්ලා සිටියද තමා එය ප්‍රතික්ෂේප කළ බැව් ඉම්රාන් පවසා තිබිණි. 2002දී පැවැති මැතිවරණයෙන් මියන්වාලි ප්‍රදේශය සඳහා ඉම්රාන් තේරී පත් විය.2012දි ඉම්රාන් සතු සමස්ත වත්කම ඇමෙරිකානු ඩොලර් 220,000ක් වූ අතර 2014දී එය ඩොලර් 320,000 දක්වා වර්ධනය විය. 2017දී එය ඇමෙරිකානු ඩොලර් මිලියන 13ක් විය.